**Mazda2** on japanilaisen Mazdan vuodesta 2002 lähtien valmistama B-segmentin henkilöautomalli. Euroopassa malli korvasi markkinoille tullessaan Mazda Demion, ja Mazda2:n ensimmäinen sukupolvi voidaan käsittää Demio-mallin toisena sukupolvena. Markkina-alueesta riippuen Mazda2:n nimenä voi olla Demion lisäksi myös **Mazda 121**, **Mazda Metro** tai **Ford Festiva Mini Wagon**.

Mazda2 DY (2002–2007)
---------------------

Keväällä 2002 Pariisin autonäyttelyssä ensiesittelynsä saanut ensimmäisen sukupolven Mazda2 perustui eurooppalaisen Ford Fusionin pohjalevylle. Mallin muotoilu periytyi sitä edeltäneestä Mazda Demiosta. Korotetun muotoilunsa johdosta Mazda2:ta voitaneen pitää tila-autona, vaikka sen *two-box design* on farmariautoista periytyvää. Kokoluokassaan Mazda2 oli ensimmäisiä tämäntyyppistä suunnittelua edustanut malli. Euroopan markkinoilla myytyjen mallien valmistus tapahtui Espanjassa, Fordin Almussafesin tehtaalla Valenciassa.

* Mazda2 (2003–2005)Mazda2 (2003–2005)

Alkuvuodesta 2005 malli sai kevyen kasvojenkohotuksen. Ulkoisia muutoksia olivat uudet etuvalot, kirkaslasiset takavalot sekä uudet sumuvalot. Myös helmat olivat saaneet osakseen kevyttä uudelleenmuotoilua. Sisustuksen muutoksiin kuuluivat uudet materiaalit ja värit.

* Mazda2 (2005–2007)Mazda2 (2005–2007)
* 
* Facelift-sisustaFacelift-sisusta

### Varusteet

Suomessa kaikkien facelift-mallien perusvarustukseen kuului muun muassa ABS-jarrut (sis. EBD), hätäjarrutehostin, kuljettajan ja etumatkustajan turvatyynyt, sivuturvatyynyt, ilmastointilaite, sähköikkunat edessä ja takana, etusumuvalot, sähkösäätöiset ja lämmitettävät sivupeilit sekä radio/CD-soitin kuudella kaiuttimella.

### Tekniikka

Mallisarjan varttuessa sen moottori- ja vaihteistovaihtoehtoja muokattiin ja päivitettiin. Molemmat 1,4-litraiset mallit oli mahdollista varustaa ASM (Automated Shift Manual) -robottivaihteistolla. Vuoden 2005 kasvojenkohotuksen yhteydessä *1.4 MZ-CD* -diesel sai uuden moottorinohjausjärjestelmän, jonka avulla se täytti Euro 4 -päästövaatimukset.

| Malli | Iskutilav. | Teho | Vääntö | Vaihteisto | Valmistettu |
| --- | --- | --- | --- | --- | --- |
| Ottomoottorit |
| 1.25 MZI | 1 242 cm³ | 55 kW (75 hv) @ 6 000 r/min | 110 Nm @ 4 000 r/min | 5-portainen manuaali | 2003–2007 |
| 1.4 MZI | 1 388 cm³ | 59 kW (80 hv) @ 5 700 r/min | 124 Nm @ 3 500 r/min | 5-portainen manuaali5-portainen robotti | 2003–2007 |
| 1.6 MZI | 1 596 cm³ | 74 kW (101 hv) @ 6 000 r/min | 146 Nm @ 4000 r/min | 5-portainen manuaali | 2003–2007 |
| Dieselmoottori |
| 1.4 MZ-CD | 1 399 cm³ | 50 kW (68 hv) @ 4 000 r/min | 160 Nm @ 2 000 r/min | 5-portainen manuaali5-portainen robotti | 2003–2007 |

### Turvallisuus

Vuoden 2004 Euro NCAP -kolaritestistä Mazda2 sai tulokseksi neljä tähteä viidestä.

Mazda2 DE (2007–2014)
---------------------

Toisen sukupolven Mazda2 tuli myyntiin Euroopan markkinoille vuoden 2007 lopulla. Toisen sukupolven Mazda2 jakoi saman pohjalevyn Ford Fiestan kanssa, ja edeltäjäänsä verrattuna se oli menettänyt pituudestaan neljä senttimetriä.

Toisen sukupolven mallit tulivat Eurooppaan nyt Mazdan Ujinan tehtaalta Hiroshimasta, jonka linjalta ensimmäinen uusi Mazda2 rullasi toukokuun 22. päivänä vuonna 2007. Tila-automaisen edeltäjänsä sijaan uusi malli oli nyt puhtaasti hatchback-korinen. Lyhentymisensä lisäksi malli oli menettänyt painostaan noin 100 kilogrammaa, jolla oli myönteinen vaikutus polttoainetalouteen. Tavaratilan vetoisuus on takaistuimen selkänoja pystyssä 250 litraa, alas käännettynä 787 litraa (VDA), Vakiovarusteisiin kuului muun muassa kuusi turvatyynyä ja ajonvakautusjärjestelmä (ESP).

Alkuun malli oli tarjolla ainoastaan viisiovisena versiona. Kolmeovinen Mazda2 Sport esiteltiin vuoden 2008 Geneven autonäyttelyssä ja myyntiin se tuli saman vuoden kesäkuussa.

Euroopan markkinoilla Mazda2:n varustetasot olivat Impuls, Independence ja Impression. Suomessa myytävien mallien varustetasoina olivat Classic, Elegance, Touring ja Sport. Tämän vuoksi mallien hinta- ja varustetasojen vertailu Suomen ja muun Euroopan välillä ei ole mahdollista.

Vuoden 2008 alussa alkoi pääasiassa Kiinan markkinoille suunnatun porrasperäisen mallin valmistus. Malli esiteltiin marraskuussa 2007 pidetyssä Guangzhou Motor Show -autonäyttelyssä. Mallin perä on hatchback-versiota 37 senttimetriä pidempi. Tämän ansiosta tavaratilan vetoisuus on 450 litraa, huolimatta siitä, että se on luukkuperämallin tavaratilaa matalampi. Porrasperä oli saatavana kahdella suurimmalla ottomoottorilla ja siihen oli tarjolla myös neliportainen automaattivaihteisto.

Alkuvuodesta 2009 Euroopan markkinoilla tuli tarjolle varustetaso Dynamic, samalla taso Impression jäi pois valikoimasta. Toinen uutuus oli Sport-varustepaketti.

* 5-ovinen hatchback (2007–2010)5-ovinen hatchback (2007–2010)
* Mazda2 Sport (2008–2010)Mazda2 Sport (2008–2010)
* Mazda2 Sedan (2008–2010)Mazda2 Sedan (2008–2010)

Loppukesästä 2010 Mazda2 sai kasvojenkohotuksen, jossa sen keulan ilme muuttui täydellisesti uuden puskurin myötä.

Toisen sukupolven Mazda2:n valmistus loppui syksyllä 2014.

* Mazda2 (2010–2014)Mazda2 (2010–2014)
* 
* Mazda2 Sedan (2010–2014)Mazda2 Sedan (2010–2014)

### Tekniikka

Mazda2 tuli markkinoille kahdella, valmistajansa uusinta kehitysastetta edustavalla ottomoottorilla, tilavuuksiltaan 1,3 ja 1,5 litraa. Vuonna 2008 nämä saivat seurakseen 1,4-litraisen, 50 kW:n (68 hv) yhteispaineruiskutteisen dieselmoottorin. Kesäkuussa 2009 sen korvasi uusi, 1,6-litrainen 66 kW:n (90 hv) yhteispaineruiskudiesel. Kaikki moottorivaihtoehdot olivat nelisylinterisiä rivimoottoreita.

| Malli | Iskutilav. | Teho | Vääntö | Vaihteisto | Valmistettu |
| --- | --- | --- | --- | --- | --- |
| Ottomoottorit |
| 1.3 MZR | 1 349 cm³ | 55 kW (75 hv) @ 6 000 r/min | 119 Nm @ 3 500 r/min | 5-portainen manuaali | 05/2007–10/2014 |
| 1.3 MZR | 1 349 cm³ | 62 kW (84 hv) @ 6 000 r/min | 121 Nm @ 3 500 r/min | 5-portainen manuaali | 09/2010–10/2014 |
| 1.3 MZR | 1 349 cm³ | 63 kW (86 hv) @ 6 000 r/min | 122 Nm @ 3 500 r/min | 5-portainen manuaali | 05/2007–09/2010 |
| 1.5 MZR | 1 498 cm³ | 75 kW (102 hv) @ 6 000 r/min | 133 Nm @ 4 000 r/min | 5-portainen manuaali4-portainen automaatti | 09/2010–10/2014 |
| 1.5 MZR | 1 498 cm³ | 76 kW (103 hv) @ 6 000 r/min | 137 Nm @ 4 000 r/min | 5-portainen manuaali4-portainen automaatti | 05/2007–09/2010 |
| Dieselmoottorit |
| 1.4 MZ-CD | 1 399 cm³ | 50 kW (68 hv) @ 4 000 r/min | 160 Nm @ 2 000 r/min | 5-portainen manuaali | 05/2007-06/2009 |
| 1.6 MZ-CD | 1 560 cm³ | 66 kW (90 hv) @ 4 000 r/min | 212 Nm @ 1 750 r/min | 5-portainen manuaali | 06/2009–09/2010 |
| 1.6 MZ-CD | 1 560 cm³ | 70 kW (95 hv) @ 3 800 r/min | 205 Nm @ 1 750–3 000 r/min | 5-portainen manuaali | 09/2010–03/2014 |
|

#### Sähkömoottori

Lokakuusta 2012 lähtien Mazda2 (Demio) on ollut Japanin kotimarkkinoilla tarjolla sähkömoottorikäyttöisenä versiona. Kuluttajille tarjotaan auto käyttöön leasing-sopimuksella. **Mazda2 EV** -mallin teho on 75 kW (102 hv) ja sen toimintasäde on japanilaisen *JC08*-normin mukaan mitattuna 200 kilometriä. Sähkömalli ei sisätilojensa järjestelyn puolesta poikkea mitenkään polttomoottoriversioista, vaan kuljettaa näiden tavoin viisi henkilöä matkatavaroineen.

### Turvallisuus

Vuoden 2007 Euro NCAP -kolaritestistä Mazda2 sai tulokseksi täydet viisi tähteä.

Mazda2 DJ (2014–)
-----------------

Kolmannen sukupolven Mazda2:n Euroopan debyytti tapahtui Espanjan Barcelonassa, Mazda Space -tapahtumakeskuksessa 3. päivänä marraskuuta 2014 pidetyssä lehdistön koeajotilaisuudessa.

Mazda valitsi mallinsa Euroopan-lanseeraukselle epätavanomaisen ja valtavirrasta poikkeavan tavan: Isojen kansainvälisten autonäyttelyjen sijaan mallin promotilaisuudet järjestettiin pienemmissä näyttelyissä sekä tapahtumissa, joilla ei ole aiemmin ollut mitään tekemistä autojen kanssa. Ennen virallista debyyttiään uusi Mazda2 oli esillä Roomassa sijaitsevassa nykytaiteen ja -arkkitehtuurin MAXXI-museossa, 16.–25. lokakuuta järjestetyillä Rooman kansainvälisillä elokuvafestivaaleilla. Lisäksi malli osallistui Zürichin (5.–9.11.2014), Wienin (14.–18.1.2015) ja Brysselin (15.–25.1.2015) autonäyttelyihin. Euroopassa malli tuli myyntiin alkuvuodesta 2015.

Uudessa Mazda2:ssa suunnittelijat ovat yhdistäneet SKYACTIV-teknologian KODO – Soul of Motion -muotoilukieleen. Autossa on hyvin paljon samoja piirteitä, kuin vuoden 2014 Geneven autonäyttelyssä esillä olleessa Mazda Hazumi -konseptiautossa.

Mallin ohjaamoossa on vaikutteita aiemmin esitellyn Mazda3:n vastaavasta ja varustukseen kuuluu muun muassa Active Driving Display -HUD (head-up display) -näyttö, ensimmäisenä tässä luokassa. Valmistajan mukaan ohjaamon suunnittelussa on haettu vaikutteita hävittäjäkoneiden maailmasta ja tarkoituksena on ollut luoda kompaktiin tilaan soveltuva HMI (Human-machine interface) -toimintaympäristö. Käytössä on entistä monipuolisempia tieto- ja viihdeominaisuuksia, kuten integroitu navigointijärjestelmä ja Premium Plus- ja Luxury Plus -mallien varustukseen kuuluva MZD Connect -Bluetooth-älypuhelinjärjestelmä.

Uusi Mazda2 tarjoaa edeltäjäänsä verrattuna enemmän sisätilaa joka suunnassa, mutta erityisesti takaistuimen jalkatilaa on onnistuttu kasvattamaan lähelle luokkaa ylempien mallien tiloja.

### Varusteet

Sports-Line-kojetaulu.
Mazda2 on Suomessa saatavana neljänä eri varusteversiona, jotka ovat perustaso Active ja sen yläpuolelle sijoittuvat Premium, Premium Plus ja Luxury Plus. Autoa voi lisäksi personoida mieleisekseen erilaisten varustepakettien ja erillisten lisävarusteiden avulla.

Perustasossa Mazda2:n käyttömukavuutta lisääviä vakiovarusteita ovat muun muassa ilmastointi, lämmitettävät etuistuimet, sähköikkunat edessä ja takana, sähkösäätöiset sivupeilit, ajotietokone, ohjauspyörän audiosäätimet, ohjauspyörän etäisyys- ja korkeussäätö ja radio neljällä kaiuttimella ja Aux- sekä USB-liitännöillä.

Perustasossa Mazda2:n käyttö- ja ajoturvallisuutta lisääviä vakiovarusteita ovat muun muassa ajovalojen pesimet, kolmipistevyöt kaikilla istuinpaikoilla, kuljettajan ja etumatkustajan etu- ja sivuturvatyynyt sekä sivuturvaverhot, ajonvakautus- ja luistonestojärjestelmät (DSC: Dynamic Stability Control & TCS: Traction Control System), lukkiutumaton jarrujärjestelmä (ABS), elektroninen jarruvoiman tasausjärjestelmä (EBD), hätäjarrutehostin (EBA) sekä rengaspaineen varoitusjärjestelmä.

### Tekniikka

Voimanlähteeksi malliin on tarjolla neljä eri vaihtoehtoa. Dieselversiona on Mazdan täysin uusi, 77 kW:n (105 hv) matalapuristeinen clean diesel SKYACTIV-D 1.5. Bensiinikäyttöiseksi vaihtoehdoksi on tarjolla SKYACTIV-G 1.5 -moottori, kolmena eri varianttina, tehoiltaan 55 kW (75 hv) – 85 kW (115 hv).

Voima vetäville etupyörille välitetään viisi- tai kuusiportaisen *SKYACTIV-MT*-manuaalivaihteiston tai kuusiportaisen *SKYACTIV-Drive*-automaattivaihteiston kautta. Molemmat vaihteistotyypit edustavat valmistajansa viimeisintä kehitysastetta tällä saralla.

| Malli | SKYACTIV-G 1.5 75 | SKYACTIV-G 1.5 90 | SKYACTIV-G 1.5 115 i-ELOOP | SKYACTIV-D 1.5 |
| --- | --- | --- | --- | --- |
| **Valmistusaika:** | 2015 – |
| **Rakenne:** | R4-ottomoottori, polttoaineen suorasuihkutus | R4-dieselmoottori, polttoaineen yhteispaineruiskutus |
| **Iskutilavuus:** | 1496 cm3 |  |
| **Teho:** | 55 kW(75 hv) @6000 r/min | 66 kW(90 hv) @6000 r/min | 85 kW(115 hv) @ 6000 r/min | 77 kW (105 hv) @4000 r/min |
| **Vääntömomentti:** | 135 Nm @3800 r/min | 148 Nm @4000 r/min | 220 Nm @1400 - 3200 r/min |
| **Vetotapa:** | Etuveto |
| **Vaihteisto, vakio:** | 5-portainen manuaali | 6-portainen manuaali |
| **Vaihteisto, valinnainen:** | - | 6-portainen automaatti | - |
| **Huippunopeus:** | 171 km/h | 183 km/h (177 km/h) | 200 km/h | 178 km/h |
| **Kiihtyvyys 0–100 km/h:** | 12,1 s | 9,4 s(12,0 s) | 8,7 s | 10,1 s |
| **Polttoaineenkulutusl/100 km (yhdistetty):** | 4,7 | 4,5(4,8) | 4,9 | 3,4 |
| **CO2-päästöt g/km(yhdistetty):** | 110 | 105(112) | 115 | 89 |
| **EU-päästöluokitus:** | Euro 6 |
| Kaarisulkeissa (...) ilmoitetut arvot koskevat SKYACTIV-Drive -automaattivaihteistolla varustettuja malleja |

### Turvallisuus

Vuoden 2015 Euro NCAP -kolaritestistä Mazda2 sai tulokseksi neljä tähteä viidestä.

Aiheesta muualla
----------------

* Kuvia tai muita tiedostoja aiheesta **Mazda2** Wikimedia Commonsissa

* Mazda2 2003 -videoita
* WorldCarFans 19.6.2007 - Mazda2 in Detail
* Mazda2 2007 -videoita
* Mazda2 2010 -videoita
* Mazda2 2015 -videoita

Lähteet
-------

1. 1 2  Tekniikan Maailma, pistokoeajot - Mazda2, 2002-2007
2. ↑  Tekniikan Maailma - Mazda2 : Vallankumous, osa kaksi
3. ↑  Mazda2 2004 Euro NCAP. Viitattu 9.6.2019. (englanniksi)
4. ↑  Mazda.com - Mazda to Produce All-New Mazda2 for the Chinese Market at Changan Ford Mazda Automobile Nanjing Plant
5. ↑  Bahmangroup.com - Products (Arkistoitu – Internet Archive)
6. ↑  Mazda.com - Mazda2 Local Assembly Begins at New Vietnam Plant
7. 1 2  Ajovalo.net - Koeajossa Mazda2
8. ↑  Auto-News.de - Mazda2 dreitürig: Die Japaner erweitern ihre Modellpalette
9. ↑  P2News.com - Mazda2 – Kleiner mit großer Ausstattung (Arkistoitu – Internet Archive)
10. ↑  Auto-News.com - China-Heck: Mazda 2 mit Stufe für das Reich der Mitte
11. ↑  Spiegel Online.de - Flotter Neustart in der Nische
12. ↑  Mazda 2 mit Elektroantrieb startet in Japan im Oktober 2012
13. ↑  Mazda2 2007 Euro NCAP. Viitattu 9.6.2019. (englanniksi)
14. ↑  Paultan.org - Mazda 2 begins production in Thailand
15. ↑  Automobilemag.com - Mazda 2 Production Begins in Mexico (Arkistoitu – Internet Archive)
16. ↑  Mazda-Press.com - All-new Mazda2 set for European launch
17. ↑  Mazda.fi - Mitä on KODO muotoilu? (Arkistoitu – Internet Archive)
18. ↑  Mazda.fi - Mitä on SKYACTIV Teknologia? (Arkistoitu – Internet Archive)
19. ↑  Mazda.fi - Uuden sukupolven MZD Connect -bluetooth järjestelmä
20. ↑  Mazda2 2015 Euro NCAP. Viitattu 9.6.2019. (englanniksi)

Mazda Motor Corporationin automallit

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| Mazda | 

|  |  |
| --- | --- |
|  Tuotannossa olevat | 
* 2
* 3
* 3 MPS
* 5
* 6
* 6 Ruiyi
* 6 Ultra
* 8
* Atenza
* Axela
* B-Serie
* Biante
* Bongo
* BT-50
* CX-3
* CX-5
* CX-7
* CX-9
* AZ-Wagon
* AZ-Offroad
* Familia Van
* MPV
* MX-5
* Premacy
* Roadster
* RX-8
* Scrum
* Tribute
* Titan
* Verisa
* VX-1

 |
|  Tuotannosta poistuneet | 
* 6 MPS
* Proceed Mabi
* Proceed Levante
* 121
* 121L
* Demio
* Precidia
* Premacy
* Premacy Hydrogen RE Hybrid
* Puroshido
* E-Serie
* Allegro
* Artis
* Astina
* Axela
* Bongo Friendee
* Bongo Browny
* Titan Dash
* Bounty
* Bravo
* Capella
* Cosmo
* Cronos
* Demio
* Drifter
* Etude
* Fighter
* Genki
* GLC
* Lantis
* Laputa
* Luce Rotary
* Magnum
* Thunder
* Metro
* Miata
* Millenia
* Mizer
* MX-3
* MX-6
* Navajo
* Neo
* Parkway
* 323
* 323C
* 323F
* 323P
* 616
* 618
* 626
* 808
* 818
* 929
* 110 S Cosmo
* Preso
* Familia
* Familia Astina
* Familia Coupé
* Familia Rotary
* Protegé
* Revue
* Roadpacer
* RX-2
* RX-3
* RX-4
* RX-5
* RX-6
* RX-7
* RX-8 Hydrogen RE
* Savanna
* Sentia
* Spiano
* 1000
* 1200
* 1300
* 1500
* 1800
* Persona
* Luce
* Chantez
* R100
* R130
* E 2000
* D-Serie
* Romper
* 1000
* Porter Cab
* 800
* Porter
* Carol P600
* Carol P360
* B360
* R360
* T-Serie
* Mazdago
* DA

 |
| Konseptiautot | 
* Furai
* Hakaze
* HR-X
* Ibuki
* Kabura
* Kazamai
* Kiyora
* Kusabi
* MX-Crossport
* MX-Flexa
* MX-Micro Sport
* MX Sportif
* MX Sport Tourer
* Nagare
* Neospace
* Nextourer
* RX-01
* RX-500
* RX-Evolv
* Ryuga
* Sassou
* Secret Hideout
* Senku
* Taiki
* Washu

 |
|  Kilpa-autot | 
* 717C
* 727C
* 737C
* 757
* 767
* 767B
* 787
* 787B
* GTP
* MXR-01
* RT24-P
* RX-792P

 |

 |
| Konsernin muut merkit | 

|  |  |
| --- | --- |
| Autozam | 
* 550
* AZ-1
* AZ-3
* Carol
* Clef
* Offroad
* wagon
* wagon Special
* wagon CUSTOM
* Revue
* Scrum

 |
| Ẽfini | 
* MPV
* MS-6
* MS-8
* MS-9
* RX-7

 |
| Eunos | 
* 100
* 300
* 30X
* 500
* 800
* Cargo Wagon
* Cosmo
* Presso
* Roadster

 |
| Samcor | 
* Penza

 |
|  Xedos | 
* 6
* 9

 |

 |

Mazda Motor Corporationin mallit, 1980–2010 (Eurooppa)

|  |  |  |  |
| --- | --- | --- | --- |
| **Tyyppi** | 1980-luku | 1990-luku | 2000-luku |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| Keicar |  | Autozam Carol | Carol | Carol | Carol |
|  |  | AZ-Wagon | AZ-Wagon | AZ-Wagon | AZ-Wagon |
|  |  | AZ-Offroad |
|  |  |  | Spiano |  |
| Kei truck | Porter Cab | Autozam Scrum | Scrum/Scrum Wagon | Scrum/Scrum Wagon |
| A- / B-segmentti |  | Festiva/121 | Autozam Revue/121 | Demio/121 | Demio/2 | 2 (DE) |
| C-segmentti | Familia/323 (BD) | Familia/323 (BF) | Familia/323 (BG) | Familia/323 (BH)/Neo/F/Forte | 323 (BJ) | 3 (BK) |
| Familia Van/323 Wagon | Familia Van/Wagon |  | Familia Van | Familia Van | Familia Van |
| D-segmentti | 626 (CB) | 626 (GC) | 626 (GD) | 626 (GE) | 626 (GF) | 6 (GG) | 6 (GH) |
| E-segmentti | (LA4) | 929 (HB) | 929 (HC) |  | Xedos 9 |  |
| Urheiluauto |  | MX-5 (NA) | MX-5 (NB) | MX-5 (NC) |
| RX-7 | RX-7 (FB) | RX-7 (FC) | RX-7 (FD) | RX-8 |
| Tila-auto |  |  | Premacy | 5 (CR) |
|  | MPV (LV) | MPV (LW) |  |
| Crossover |  |  |  | CX-7 |
| Lava-auto | B-sarja (PE) | B-sarja (UF) | B-sarja (UN) | BT-50 (J97M) |
| Pakettiauto / Minibussi |  | E-sarja |  |

Mazda Motor Corporationin mallit, 2010– (Eurooppa)

|  |  |  |  |
| --- | --- | --- | --- |
| **Tyyppi** | 2010-luku | 2020-luku | 2030-luku |
| 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 | 0 | 1 | 2 | 3 | 4 | 5 | 6 | 7 | 8 | 9 |
| B-segmentti | 2 (DE) | 2 (DJ) |  |  |  |
| C-segmentti | 3 (BL) | 3 (BM) |  |  |  |
| D-segmentti | 6 (GH) | 6 (GJ) |  |  |  |
| Urheiluauto | MX-5 (NC) | (ND) |  |  |  |
| RX-8 |  |  |  |
| Tila-auto | 5 (CW) |  |  |  |
| J-segmentti |  | CX-3 |  |  |  |
| CX-7 |  |  |  |
| Lava-auto | BT-50 (J97M) |  |  |  |